Diari Oficial de la Generalitat Valenciana


Sumari del DOGV 6240, del 07-04-2010 (2010/3225)

Aprovació definitiva i adjudicació del Programa d'Actuació Integrada de la UE 1 i 2 de sòl urbà.
------------------------------------------------------------------------------------------------

### Dades del document

Número de DOGV
:   6240

Data del DOGV
:   07-04-2010

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2010/3225


Data del document
:   12-03-2010

Organisme emissor
:   Ajuntament de Tuéjar

Tipus de document
:   Anunci

Descriptors 

:   * Tuéjar
    * administració local
    * pla d'urbanisme

Aprovació definitiva i adjudicació del Programa d'Actuació Integrada de la UE 1 i 2 de sòl urbà. [2010/3225]  
El Ple de l'Ajuntament de Tuéjar, en sessió celebrada el dia 3 de desembre de 2009, va adoptar, entre altres, l'acord següent:  
«Segon. Aprovació definitiva de l'ordenació del Progra ma d'Actuació Integrada per al desenvolupament de les unitats d'execució 1 i 2, en el sòl urbà de Tuéjar i selecció d'agent urbanitzador.  
Pren la paraula l'alcalde-president per a explicar als membres assistents que l'ajuntament ha efectuat les gestions necessàries per a aprovar el Programa d'Actuació Integrada per a les unitats d'execució 1 i 2 de Tuéjar que desenvolupen el Pla de Reforma Interior.  
Tot seguit l'alcalde explica que s'han seguit tots els tràmits legals per a poder procedir a l'aprovació de les unitats d'execució 1 i 2, tramitació que es detalla de la manera següent, de conformitat amb el que disposa la proposta d'acord:  
Atés que en data 4 d'abril de 2008, la mercantil Urbe Construcciones y Obras Públicas, SL va presentar escrit sol·licitant l'inici del procediment per al desplegament i execució d'un Programa d'Actuació Integrada per gestió indirecta en virtut del que estableixen els articles 130 i següents de la Llei Urbanística Valenciana.  
Atés que en data 17 d'abril, el Ple de l'Ajuntament de Tuéjar acorda:   
- Iniciar el procediment per a la licitació del Programa d'Actuació Integrada de les unitats d'execució 1 i 2 del sòl urbà de Tuéjar.   
- Publicació de les bases particulars reguladores del Programa d'Actuació Integrada de les unitats d'execució 1 i 2 del sòl urbà de Tuéjar, la qual cosa es va materialitzar mitjançant publicació en el DOCV de data 25 de juny de 2008 .   
Licitar les unitats d'execució 1 i 2 del sòl urbà de Tuéjar, cosa que es va materialitzar mitjançant publicació en el DOCV en data 11 d'agost de 2008 i publicació en el DOUE de data 1 de juliol de 2008.  
Atés que en data 2 de setembre de 2008, la mercantil Urbe Construcciones y Obras Públicas, SL presenta Programa d'Actuació Integrada per a les unitats d'execució 1 i 2 de Tuéjar.   
Atés que en data 17 de setembre de 2008 es publica en el Diari Oficial de la Comunitat Valenciana la informació al públic del Programa d'Actuació Integrada de les unitats d'execució 1 i 2 del sòl urbà de Tuéjar.   
Atés que durant l'esmentat període s'han presentat diverses al·legacions que han estat contestades en la seua integritat segons consta en l'expedient estimant o desestimant el seu contingut.   
Atés que en data 12 de març de 2009, a les 19.30 hores, es va procedir a la constitució de la mesa de contractació per a l'obertura del sobre denominat C «Documentació».   
Atés que en data 6 d'abril de 2009 s'emet per l'assessoria jurídica informe positiu sobre la documentació del sobre C.   
Atés que en data 20 d'abril mitjançant una resolució d'alcaldia s'acorda procedir a decretar l'admissió de la documentació presentada per la mercantil Urbe Construcciones y Obras Públicas, SL per al desplegament i execució del Programa d'Actuació Integrada de les Unitats d'Execució 1 i 2 de Tuéjar i procedir a sol·licitar als serveis municipals l'emissió, dins del termini de tres mesos, de l'informe jurídic i tècnic de l'Alternativa Tècnica del Programa d'Actuació Integrada de les unitats d'execució 1 i 2 de Tuéjar  
Atés que data 13 de juliol de 2009 s'emet un informe per part dels serveis tècnics i jurídic municipals sobre el contingut del sobre A.   
Atés que en l'informe del sobre A, hi ha una sèrie de modificacions que l'agent urbanitzador haurà d'acceptar mitjançant la formalització del contracte per al desenvolupament i execució del Programa d'Actuació Integrada de les unitats d'execució 1 i 2 de Tuéjar.   
Atés que en data de 22 de juliol de 2009 i mitjançant la Resolució d'Alcaldia 132/2009, s'acorda:   
- Decretar que l'alternativa tècnica presentada per la mercantil Urbe Construcciones y Obras Públicas ha rebut una puntuació superior a la mínima fixada per les bases particulars reguladores del Programa d'Actuació Integrada per al Desenvolupament de les Unitats d'Execució 1 i 2 del sòl urbà de Tuéjar.  
- Procedir a notificar la present resolució als interessats.   
- Procedir a l'obertura en acte públic de les proposicions juridicoeconòmiques del Programa d'Actuació Integrada de les unitats d'execució 1 i 2 de Tuéjar.   
Atés que en data 23 de juliol de 2009, es va procedir a l'obertura en acte públic i sota fe pública del secretari de la proposició juridicoeconòmica del Programa d'Actuació Integrada de les unitats d'execució 1 i 2 de Tuéjar.   
Atés que en data 30 de novembre de 2009, s'han emés els informes tècnics i jurídics pertinents.  
A la vista del ple interés que té aquesta corporació així com els propietaris que s'integren dins els àmbits d'actuació d'aquestes a aprovar ambdues unitats d'execució, per a la seua urbanització i millora dels serveis. S'inclou en el present acord el tenor literal de la part dispositiva de la proposta d'acord, perquè pel ple de la corporació local, es duga a terme selecció de l'adjudicatari i aprovació del Programa d'Actuació Integrada per a desenrotllament de les unitats d'execució 1 i 2, en el sòl urbà de Tuéjar.  
Obert un canvi d'impressions entre els assistents conclou l'alcalde-president sotmetent al Ple, sent l'òrgan competent per a la seua aprovació el Ple de la Corporació Local de conformitat amb el que estableix l'article 22 c) de la Llei Reguladora de Bases de Règim Local, 7/1985 de 2 d'abril, la part dispositiva de la proposta d'acord amb el tenor literal següent:  
Primer. Aprovar definitivament el Programa d'Actuació Integrada de les unitats d'execució núm. 1 i núm. 2 del sòl urbà del Pla General de Tuéjar.   
Segon. Seleccionar com a agent urbanitzador de les unitats d'execució núm. 1 i núm. 2 de Tuéjar la mercantil Urbe Construcciones y Obras Públicas, SL  
Tercer. Publicar el present acord en el Butlletí Oficial de la Província de València, de conformitat amb el que estableix l'article 104.2 de la Llei 16/2005, de 30 desembre, Llei Urbanística de València i l'article 327 ROGTU, així com publicar una ressenya de l'acord amb el Diari Oficial de la Comunitat Valenciana i en el Diari Oficial de la Unió Europea.   
Quart. Remetre les actuacions a la Conselleria de Medi Ambient, Aigua, Urbanisme i Habitatge, als efectes oportuns.  
En la fase de votació, la proposta resulta aprovada per unanimitat dels senyors integrants de la corporació municipal que assisteixen a la sessió, per la qual cosa s'adopten els acords continguts en la proposta esmentada.  
Cosa que faig pública als efectes que estableixen l'article 137 de la Llei Urbanística Valenciana i 329 del ROGTU.  
Tuéjar, 12 de març de 2010.- L'alcalde-president: Francisco Javier Oltra Martínez.